Document ID: 31995D0399

Padomes lēmums
(1995. gada 18. septembris)
par Kopienas pievienošanos Nolīgumam par Indijas okeāna tunzivju komisijas izveidi
(95/399/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 43. pantu saistībā ar 228. panta 2. punkta pirmo teikumu un 3. punkta pirmo daļu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā Kopiena ir parakstījusi Apvienoto Nāciju Organizācijas Jūras tiesību konvenciju, kura paredz visas starptautiskās sabiedrības sadarbību jūras bioloģisko resursu saglabāšanā un apsaimniekošanā;
tā kā attiecībā uz jūras zveju Kopiena ir atbildīga par zvejas resursu saglabāšanas un apsaimniekošanas pasākumu pieņemšanu un stāšanos šajā ziņā līgumattiecībās ar trešām valstīm un starptautiskām organizācijām;
tā kā šajā nolūkā Kopiena piedalījās starptautiskajās pārrunās, kuru noslēgumā Apvienoto Nāciju Organizācijas Pārtikas un lauksaimniecības organizācija apstiprināja Nolīgumu par Indijas okeāna tunzivju komisijas izveidošanu;
tā kā šis nolīgums veido noderīgu sistēmu, lai stiprinātu starptautisko sadarbību ar mērķi saglabāt un racionāli izmantot Indijas okeāna tunzivis un radniecīgās sugas;
tā kā Kopienas zvejnieki nodarbojas ar šo sugu zveju Indijas okeānā; tā kā Kopienas interesēs ir pievienoties minētajam nolīgumam,
IR PIEŅĒMUSI ŠO LĒMUMU.
1. pants
Ar šo Kopienas vārdā apstiprina Nolīgumu par Indijas okeāna tunzivju komisijas izveidošanu.
Nolīguma teksts ir pievienots šim lēmumam.
2. pants
Padomes priekšsēdētājs Kopienas vārdā deponē pievienošanās dokumentu saskaņā ar Nolīguma XVII panta 1. punktu.
Briselē, 1995. gada 18. septembrī

Labels: 6
5
20